เรื่องร้องเรียน (เสียงรบกวน,คลอง) วันที่ 2023-05-01 17:28:03 — แขวงคลองต้นไทร เขตคลองสาน กรุงเทพมหานคร
สวัสดีครับ
  เรื่องราวของผมที่จะเล่าต่อไปนี้เพื่อขอคำปรึกษาและแนวทางการแก้ไขครับ คือเหตุการณ์ที่เกิดขึ้นกับจริงกับตัวผมเองและพี่น้องประชาชนที่อาศัยอยู่ใกล้เคียงที่ได้รับผลกระทบความเดือดร้อน
    ผมเป็นผู้ที่อยู่อาศัยในซอยเจริญรัถ แขวงคลองต้นไทร เขตคลองสาน กรุงเทพ 
ช่วงบริเวณเจริญรัถซอย19ครับ ปัญหาที่ผมประสบพบเจออยู่ทุกวัน คือ มลพิษทางเสียงครับ ที่ที่ผมพักอาศัยอยู่ อยู่ห่างจากร้านคาราโอเกะไม่กี่ห้อง ทุกค่ำคืนยามวิกาล หลังเวลา 00:00- 4:00น จะมีเสียงเพลงจากห้องคาราโอเกะที่ดังมากๆในทุกคืน และเป็นเรื่องที่รบกวนพี่น้องประชาชนที่กำลังหลับนอนพักผ่อน เพื่อจะเก็บเเรงไว้ไปทำงานต่อในรุ่งเช้าเป็นอย่างมากอย่างนี้ทุกวัน และยังส่งผลกระทบต่อสุขภาพทั้งทางกายและทางจิตใจอย่างมากครับ
    ปัญหาแบบนี้พอจะมีทางแก้ไขบ้างไหมครับ ผมเข้าใจว่าร้านเค้าก็ทำมาหาเลี้ยงชีพเหมือนกัน แต่ลักษณะนี้เป็นการทำธุรกิจที่เบียดเบียนผู้อื่นให้ได้รับผลกระทบหรือไม่ครับ ผมเคยติดต่อไปทางสน.ท้องที่บ้างแล้วแต่ก็ไม่ได้มีอะไรแตกต่างไปจากเดิม ผมจึงมาใคร่ขอความช่วยเหลือว่าจะมีทางไหนได้บ้างที่จะแก้ไขเหตุการณ์ที่เป็นการรบกวนผู้อื่นแบบนี้ได้บ้าง 

ขอบคุณครับ